钦定古今图书集成/明伦汇编/氏族典/第191卷 > 萧近高
## 钦定古今图书集成/明伦汇编/氏族典/第191卷 > 萧近高

按《明外史萧近高传》：“近高，字抑之，庐陵人。万历二十
三年进士。授中书舍人。擢礼科给事中，屡迁刑科都
给事中。自请外补，乃用为浙江右参政，进按察使，以
病归。起浙江左布政使。所至以清操闻。泰昌元年，召
为太仆卿，历工部左、右侍郎。天启二年，引疾去。御史
黄尊素言近高辞荣养志，清风袭人，亟宜褒崇，风励
有位。”诏许召还。五年起南京兵部添注左侍郎，力辞，
不允。时魏忠贤势张，诸正人屏斥已尽。近高不欲出，
迁延久之。给事中薜国观劾其玩命，遂落职。崇祯初，
乃复卒于家。